CAMARA DE

COMPTOS

DE NAVARRA

NAFARROAKO

KONTUEN

GANBERA

San Adriango Udala, 2016

2017ko abendua

Aurkibidea

Orrialdea

[I. Sarrera 3](#_Toc506285669)

[II. Iritzia 6](#_Toc506285670)

[II.1. 2016ko kontu orokorrari buruzko auditoria finantzarioko iritzia 7](#_Toc506285671)

[II.2. Legezkotasuna betetzearen fiskalizazioari buruzko iritzia 8](#_Toc506285672)

[III. Udalaren 2016ko Kontu Orokor Bateratuaren laburpena 9](#_Toc506285673)

[III.1. 2016ko aurrekontu bateratuaren betearazpenaren egoera-orria 9](#_Toc506285674)

[III.2. 2016ko aurrekontu-emaitza bateratua 10](#_Toc506285675)

[III.3. Diruzaintzako gerakin bateratua 2016ko abenduaren 31n 10](#_Toc506285676)

[III.4. 2016ko abenduaren 31ko egoera-balantze bateratua 11](#_Toc506285677)

[III.5. 2016ko ekonomia- eta ondare-emaitzaren kontu bateratua 12](#_Toc506285678)

[IV. Iruzkinak, oharrak eta gomendioak 13](#_Toc506285679)

[IV.1. Udalaren egoera ekonomiko-finantzarioa 2016ko abenduaren 31n 13](#_Toc506285680)

[IV.2. Aurrekontu-egonkortasunaren eta finantza-iraunkortasunaren helburuak betetzea 15](#_Toc506285681)

[IV.3. Alderdi orokorrak 17](#_Toc506285682)

[IV.4. Udaleko langile-gastuak 19](#_Toc506285683)

[IV.5. Udalaren ondasun arruntetan eta zerbitzuetan egindako gastua 22](#_Toc506285684)

[IV.6. Udalaren transferentzia arruntengatiko gastuak 23](#_Toc506285685)

[IV.7. Udalaren inbertsioak 25](#_Toc506285686)

[IV.8. Udalaren aurrekontuko diru-sarrerak. 26](#_Toc506285687)

[IV.9. Musika Eskola 32](#_Toc506285688)

[IV.10. Radio San Adrián 34](#_Toc506285689)

[ERANSKINA. Udalaren 2016ko kontu orokorraren oroitidazkia 36](#_Toc506285690)

I. Sarrera

Nafarroako Kontuen Ganberak, bera arautzen duen abenduaren 20ko 19/1984 Foru Legeari eta 2017rako jarduketa-programari jarraituz, San Adriango Udalaren 2016ko ekitaldiko kontu orokorra fiskalizatu du. Honako hauek osatuta dago kontu hori, funtsean: aurrekontuko likidazioaren egoera-orriak, aurrekontu-emaitza, diruzaintzako gerakina, egoeraren balantzea, emaitza ekonomiko eta ondarezkoen kontua eta data horretan amaitutako ekitaldiari dagokion oroitidazki ekonomikoa.

Kontu orokorraren finantza-auditoriarekin batera, legezkotasunaren betetzeari buruzko fiskalizazioaren plangintza egin eta bete dugu, honako honi buruzko iritzi bat eman ahal izateko: ea Udalak ekitaldian zehar egindako jarduerak eta aurrekontu- eta finantza-eragiketak eta 2016ko ekitaldiko kontu orokorrean jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin.

San Adriango Udalari 2016ko ekitaldian aplikatzekoa zaion arau-esparrua, funtsean, honako hauek osatuta dago: Nafarroako Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea, Toki Araubidearen Oinarriak arautzen dituen 7/1985 Legea eta Aurrekontu-egonkortasunari eta finantza-iraunkortasunari buruzko 2/2012 Lege Organikoa, bai eta sektorekako araudi indarduna ere. Halaber, nabarmendu behar dugu 2016ko aurrekontua aurkezten dela Nafarroako Gobernuak irailaren 23ko 234/2015 Foru Dekretuaren bidez onetsi zuen toki entitateen aurrekontu-egitura berriari jarraituz.

San Adriango Udalak, 2016ko urtarrilaren 1ean, 6.225 biztanle zituen.

Kudeaketarako, Udalak bi erakunde autonomo sortu ditu —Musika Eskola eta Radio San Adrián—, eta zenbateko adierazgarri hauek zituen 2016ko abenduaren 31n:

|  |  |  |  |
| --- | --- | --- | --- |
| Entitatea | Aitortutako betebeharrak  | Aitortutako eskubideak  | Langileak, 2016-12-31n |
| Udala | 4.603.494 | 5.068.711 | 45 |
| Musika eskola | 187.591 | 187.591 | 15 |
| Radio San Adrián | 0 | 0 | 0 |

Radio San Adrián erakunde autonomoak ez du aurrekontu-zuzkidurarik, ez langilerik ere, eta ez du, berez, inongo jarduerarik.

Udalak Musika Eskolari 87.441 euroko ekarpena egin dio, guztira, 2016an.

Udalak ondoko mankomunitateetan hartzen du parte:

* Goi Erriberako Hiri Hondakin Solidoen Mankomunitatea, hiri-hondakinen kudeaketarako eta tratamendurako.
* Azagra, Andosilla, Carcar eta San Adriango Oinarrizko Gizarte Zerbitzuen Mankomunitatea, oinarrizko gizarte zerbitzuak emateko.
* Jurramendiko Mankomunitatea, uraren ziklo integralaren zerbitzua emateko.

Oro har, mankomunitatean dituen zerbitzu hauek 176.446 euroko gastua eragin diote Udalari. Hona hemen xehetasunak:

|  |  |
| --- | --- |
| Zerbitzuak | Udalarentzako gastuak 2016an |
| Goi Erriberako Mankomunitatea.  | 3.195 |
| Oinarrizko Gizarte Zerbitzuen Mankomunitatea | 114.634 |
| Jurramendiko Mankomunitatea  | 29.452 |

Gainera, 2016an, Udalak, 29.165 euroko hirugarren eta azken ordainketa egin du, Jurramendiko Mankomunitatearen funts sozialaren ekarpena dela eta, haren ur-zerbitzuan integratzeko.

Ematen dituen zerbitzu publiko nagusiak eta haiek emateko modua ondoko taula honetan ageri dira:

|  |  |  |  |  |
| --- | --- | --- | --- | --- |
| Udal zerbitzuak | Udala | Erakunde autonomoak | Mankomunitatea | Kontratuak |
| Zerbitzu administratibo orokorrak | X |  |  |  |
| Oinarrizko gizarte zerbitzua |  |  | X |  |
| Musika eskola |  | X |  |  |
| Hirigintza |  |  |  | X |
| Udaltzaingoa | X |  |  |  |
| Lorategiak | X |  |  |  |
| Hiri hondakinak |  |  | X |  |
| Uraren ziklo integrala |  |  | X |  |
| Argiteria publikoa |  |  |  | X |
| Kaleen eta Bideen mantentze-lanak | X |  |  |  |
| Kirolak (instalazioen kudeaketa) |  |  |  | X |
| Kirol jardueren kudeaketa | X |  |  |  |
| Kultura | X |  |  |  |
| Diru-bilketa exekutiboa |  |  |  | X |
| Gazteria |  |  |  | X |
| Haur eskola | X |  |  |  |
| Liburutegia | X |  |  |  |
| Hilerria |  |  |  | X |

Entitatearen 2016ko aurrekontu bateratua 2015eko abenduaren 1eko Udalaren Osoko Bilkurak onetsi zuen.

Txostena lau ataletan dago banatuta, sarrera hau barne. Bigarren atalean, Udalaren 2016ko kontu orokorrari buruz daukagun iritzia ematen dugu, eta hirugarrenean ekitaldi horretarako Udalaren egoera-orri bateratu garrantzitsuenen laburpena jaso dugu. Azkenik, laugarrenean, zenbait ohar eta ondorio jaso ditugu (honako gai hauei buruzkoak: egoera ekonomiko eta finantzarioa, aurrekontu-egonkortasunaren eta finantza-iraunkortasunaren helburuak betetzea eta kudeaketaren beste alderdi garrantzitsu batzuk), bai eta Udalaren antolaketa eta barne-kontrola hobetzeko egokitzat jotzen ditugun gomendioak ere.

Halaber, eranskin bat gehitu da Udalaren 2016ko ekitaldiko kontu orokorren oroitidazkiarekin.

Landa-lana 2017ko irailean egin zuen auditoriaren arloko enpresa kontratatu batek, Kontuen Ganberako auditore baten ikuskatzearen eta zuzendaritzaren pean. Era berean, Kontuen Ganberaren zerbitzu juridikoen, informatikoen eta administratiboen laguntza izan dugu.

Jarduketa honen emaitzak San Adriango Udaleko alkateari azaldu zitzaizkion, kasua bazen egokitzat jotzen zituen alegazioak aurkezteko, Nafarroako Kontuen Ganberari buruzko 19/1984 Foru Legeko 11.2 artikuluan aurreikusitakoari jarraituz. Epea iraganda, ez dute alegaziorik aurkeztu.

Lan hau egiteko eman diguten laguntzarengatik eskerrak eman nahi dizkiegu San Adriango Udaleko eta haren musika eskolako langileei.

II. Iritzia

San Adriango Udalaren 2016ko ekitaldiko kontu orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honetako III. atalean.

*Udalaren erantzukizuna*

Udalaren kontu-hartzailetza da kontu orokorra egin eta aurkezteko ardura duena. Halako moduz egin behar du non kontu horrek leialki irudikatuko baititu Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

2016ko kontu orokorra 2017ko ekainaren 19an onetsi zuen Udalaren Osoko Bilkurak.

Udalak, urteko kontuak egiteko eta aurkezteko erantzukizunaz gainera, bermatu beharko du kontu orokorrean islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea 2016ko kontu orokorraren fidagarritasunari buruz eta gure fiskalizazioan oinarrituta egin diren eragiketen legezkotasunari buruz.

Horretarako, erantzukizun hori bete dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburu honekin: kontu orokorrean arrazoizko segurtasun bat lortzea eta hartan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko kontu orokorretan adierazitako zenbatekoei eta informazioari buruz, bai eta araudian ezarritako alderdi garrantzitsuak fiskalizatutako ekitaldian zehar betetzeari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan eta legezkotasuna betetzen dela bermatzeko garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasunaren eta arduradunek egindako kontabilitate-estimazioen arrazoizkotasunaren ebaluazioa, bai eta kontu orokorren aurkezpenaren ebaluazioa ere, oro har.

Gure ustez, lortu dugun auditoria-ebidentziak behar adinako oinarria eta oinarri egokia jasotzen du gure iritzia emateko.

II.1. 2016ko kontu orokorrari buruzko auditoria finantzarioko iritzia

*Auditoria finantzarioaren iritziaren oinarria, salbuespenekin*

Ondasunen inbentarioa 1995ekoa da, oraindik eguneratu gabe dago eta ez ditu jasotzen Udalaren ondasun eta eskubide guztiak; hartara, ezinezkoa izan da egoera-balantze bateratuko ibilgetuaren saldoaren arrazoizkotasuna egiaztatzea; saldo horrek 21,5 milioi euro gutxiago ditu 2016ko abenduaren 31ko balantzean.

*Auditoria finantzarioko iritzia*

Gure iritzian, "Iritziaren oinarria, salbuespenarekin" paragrafoan norainokoa dela-eta deskribatutako mugaren balizko eraginengatik ez bada, erantsitako kontu orokorrak irudi zehatza erakusten du alderdi esanguratsu guztietan, ondareari, gastuen eta diru-sarreren aurrekontuaren likidazioari eta Udalaren 2016ko abenduaren 31ko finantza-egoerari dagokienez Halaber, haren emaitza ekonomiko eta aurrekontukoak islatzen ditu, data horretan amaitutako urteko ekitaldiari dagozkionak, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz betiere.

*Azpimarra egiteko paragrafoa*

Finantzen auditoriari buruzko gure iritzian eragin gabe bada ere, honako alderdi hau nabarmendu nahi dugu:

2002an udalaren kirol-instalazioen multzo berri bat eraikitzeko proiektuak ukitutako lursailen nahitaezko desjabetze-prozesua hasi zen; hala ere, 2005ean, Udalak erabaki zuen kirol azpiegitura hori tokiz aldatzea. Desjabetze horrek 1.339.655 euroko guztizko gastua eragin dio Udalari; 2016ko abenduaren 31n, 43.168 euro daude ordaintzeko oraindik ere.

Ez dago jasota Udalak aurreikuspenik duenik lursail horiei eman beharreko erabilerari edo xedeari buruz.

II.2. Legezkotasuna betetzearen fiskalizazioari buruzko iritzia

*Betetzearen fiskalizazioari buruzko iritziaren oinarria, salbuespenekin*

* Alkatetzaren baimenaren bitartez, Udalak urtero udal langile jakin batzuei —14 langileri 2016an— ordainsari-kontzeptu bat ordaintzen die “uztaileko jaietako pizgarriak” direla eta. 2016an guztira 22.407 euro izan dira, gehi entitatearen kargura den Gizarte Segurantzaren kasuko gastua. Kontzeptu hori ez dago jasota udal enplegatuen ordainsariei buruzko araudian, eta Udaleko kontu-hartzailearen eragozpen-ohar bat eragin du.
* Guztira 231.490 euro egiten duten horniduren eta laguntzen prestazioak detektatu dira —2. kapituluaren ehuneko 16—, zeinak ez baitaude babestuta dagokien kontratazio-prozeduran; izan ere, errepikakorrak direlako eta beren zenbatekoa dela-eta halako prozedura bat izapidetu behar zen haiek ordaintzeko. Egoera horrek Udaleko kontu-hartzaileak txosten bat egitea eragin du.

*Legezkotasuna betetzearen fiskalizazioari buruzko iritzia*

Gure iritziz, "Iritziaren oinarria, salbuespen batzuekin" paragrafoan azaldutako ez-betetzeen eraginarengatik ez bada, Udalaren 2016ko ekitaldiko jarduerak, aurrekontu- eta finantza-eragiketak eta Udalaren egoera-orri finantzarioetan azaldutako informazioa bat datoz, garrantzizko alderdi guztietan, funts publikoen kudeaketari aplikatzekoa zaion araudiarekin.

III. Udalaren 2016ko Kontu Orokor Bateratuaren laburpena

Ondoren, 2016ko kontabilitatearen egoera-orri bateratu (Udala gehi erakunde autonomoak) garrantzitsuenak azaltzen ditugu.

III.1. 2016ko aurrekontu bateratuaren betearazpenaren egoera-orria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako kreditua | Aldaketa | Behin betiko kreditua | Aitortutako betebeharrak | Betetakoa (%) | Ordainketak | Ordainketa (%) | Ordaintzeko dagoena |
| 1. Langile-gastuak | 2.323.633 | -6.612 | 2.317.021 | 2.103.632 | 91 | 2.067.046 | 98 | 36.586 |
| 2. Ondasun arrunt eta zerbitzuetako gastuak | 1.617.835 | 18.467 | 1.636.302 | 1.471.476 | 90 | 1.325.717 | 90 | 145.759 |
| 3. Finantza-gastuak | 48.550 | -300 | 48.250 | 41.573 | 86 | 41.573 | 100 | 0 |
| 4. Transferentzia arruntak | 359.304 | -2.000 | 357.304 | 341.999 | 96 | 307.192 | 90 | 34.807 |
| 5. Kontingentzietarako eta ezusteetarako funtsa | 15.000 | -9.999 | 5.001 | 0 | 0 | 0 |  | 0 |
| 6. Inbertsio errealak | 368.210 | 69.955 | 438.165 | 395.876 | 90 | 262.629 | 66 | 133.247 |
| 7. Kapital-transferentziak | 0 | 0 | 0 | 0 |  | 0 |  | 0 |
| 8. Finantza-aktiboak | 0 | 2.779 | 2.779 | 0 | 0 | 0 |  | 0 |
| 9. Finantza-pasiboak | 348.908 | 300 | 349.208 | 349.088 | 100 | 349.088 | 100 | 0 |
| Guztira | 5.081.440 | 72.590 | 5.154.030 | 4.703.644 | 91 | 4.353.245 | 93 | 350.399 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako eskubideak | Betetakoa (%) | Kobrantzak | Kobrantza (%) | Kobratzeko dagoena |
| 1. Zuzeneko zergak | 1.987.000 | 0 | 1.987.000 | 1.947.346 | 98 | 1.834.505 | 94 | 112.841 |
| 2. Zeharkako zergak | 190.000 | 0 | 190.000 | 358.822 | 189 | 345.356 | 96 | 13.466 |
| 3. Tasak eta bestelako diru-sarrerak | 646.832 | 0 | 646.832 | 626.935 | 97 | 597.953 | 95 | 28.982 |
| 4. Transferentzia arruntak | 2.185.649 | 0 | 2.185.649 | 2.174.847 | 100 | 2.064.947 | 95 | 109.900 |
| 5. Ondare bidezko diru-sarrerak | 55.960 | 0 | 55.960 | 43.937 | 79 | 40.860 | 93 | 3.077 |
| 6. Inbertsio errealen besterentzea | 0 | 0 | 0 | 0 |  | 0 |  | 0 |
| 7. Kapital-transferentziak | 16.000 | 0 | 16.000 | 16.974 | 106 | 5.727 | 34 | 11.247 |
| 8. Finantza-aktiboak | 0 | 72.589 | 72.589 | 0 | 0 | 0 |  | 0 |
| 9. Finantza-pasiboak | 0 |   | 0 | 0 |  | 0 |  | 0 |
| Guztira | 5.081.441 | 72.589 | 5.154.030 | 5.168.861 | 100 | 4.889.348 | 95 | 279.513 |

III.2. 2016ko aurrekontu-emaitza bateratua

|  |  |  |
| --- | --- | --- |
| Kontzeptua | 2015eko ekitaldia | 2016ko ekitaldia |
| + Aitortutako eskubideak | 5.100.221 | 5.168.861 |
| - Aitortutako betebeharrak | 5.229.148 | 4.703.644 |
| **Aurrekontu-emaitza** | **-128.927** | **465.217** |
| Doikuntzak |  |  |
| - Finantzaketaren desbideratze positiboak | 12.183 | 0 |
| + Finantzaketaren desbideratze negatiboak | 0 | 0 |
| Diruzaintza-gerakinarekin finantzatutako gastuak | 550.762 | 72.589  |
| Aurrekontu-emaitza doitua | 409.652 | 537.806 |

III.3. Diruzaintzako gerakin bateratua 2016ko abenduaren 31n

|  |  |  |
| --- | --- | --- |
| Kontzeptua | 2015eko ekitaldia | 2016ko ekitaldia |
| (+) Kobratzeko dauden eskubideak | 433.997 | 370.386 |
| (+) Diru-sarrerak: Aurtengo ekitaldia | 350.751 | 279.513 |
| (+) Diru-sarrerak: Itxitako ekitaldiak | 749.764 | 818.773 |
| (+) Aurrekontuz kanpoko diru-sarrerak | 38.361 | 38.539 |
| (-) Ordainketen itzulketak | 504 | 120 |
| (-) Bilketa zaileko eskubideak | -703.342 | -764.518 |
| - Aplikatzeko dauden diru-sarrerak | -2.041 | -2.041 |
| (-) Ordaintzeko dauden betebeharrak | 352.655 | 509.614 |
| (+) Gastuen aurrekontua: Aurtengo ekitaldia | 182.673 | 350.399 |
| (+) Gastuen aurrekontua: Itxitako ekitaldiak | 25.824 | 25.841 |
|  (+) Diru-sarreren itzulketak | 205 | 0 |
|  (-) Aplikatzeko dauden gastuak | -914 | -914 |
| (+) Aurrekontuz kanpoko gastuak | 145.072 | 134.288 |
| (+) Diruzaintzako funts likidoak | 770.524 | 1.396.342 |
| (+) Finantzaketaren desbideratze metatu negatiboak | 0 | 0 |
| **Diruzaintzako gerakina, guztira** | **851.866** | **1.256.909** |
| Diruzaintzako gerakina, finantzaketa atxikia duten gastuak direla-eta | 72.589 |   |
| Baliabide atxikien diruzaintzako gerakina | 0 | 0 |
| Gastu orokorretarako diruzaintza-gerakina | 779.277 | 1.256.909 |

\*2015. urteari buruzko datuetan, kalkulu-akats bat dago, zeren eta ez baita gehitu “Diru-sarreren itzulketak” partida, 205 euro egiten duena. Gastu orokorretarako diruzaintzako gerakinaren saldo zuzena 779.072 eurokoa da.

III.4. 2016ko abenduaren 31ko egoera-balantze bateratua

Aktiboa

|  |  |  |
| --- | --- | --- |
| Deskribapena | 2015 | 2016 |
| A | Ibilgetua | 21.096.675 | 21.492.551 |
| 1 | Ibilgetu materiala | 19.235.883 | 19.338.956 |
| 2 | Ibilgetu ez-materiala | 213.621 | 222.681 |
| 3 | Erabilera orokorrerako azpiegiturak eta ondasunak | 720.572 | 1.004.315 |
| 4 | Herri-ondasunak | 926.600 | 926.600 |
| 5 | Finantza-ibilgetua | 0 | 0 |
| C | Zirkulatzailea | 1.961.244 | 2.583.048 |
| 8 | Zordunak | 1.189.806 | 1.185.792 |
| 9 | Finantza-kontuak | 771.438 | 1.397.256 |
| 11 | Aplikatzeko dagoen emaitza (ekitaldiko galera) | 0 | 0 |
| Aktiboa, guztira | 24.350.362 | 25.132.931 |
| Oroipen-kontuak | 1.292.443 | 1.057.332 |

Pasiboa

|  |  |  |
| --- | --- | --- |
| Deskribapena | 2015 | 2016 |
| A | Funts berekiak | 18.041.855 | 19.252.713 |
| 1 | Ondarea eta erreserbak | 5.318.160 | 6.271.048 |
| 2 | Ekitaldiko emaitzak | 952.501 | 1.193.497 |
| 3 | Diru-laguntzak, dohaintzak eta legatuak | 11.771.194 | 11.788.168 |
| C | Epe luzeko hartzekodunak | 4.610.371 | 4.261.283 |
| 4 | Jesapenak, maileguak eta fidantzak, jasotako gordailua | 4.610.371 | 4.261.283 |
| D | Epe laburreko zorrak | 405.693 | 561.602 |
| 5 | Itxitako aurrekontuetako hartzekodunak eta aurrekontuez kanpokoak | 403.652 | 559.561 |
| 6 | Aplikatzeko dauden partidak eta aldizkatzearen ondoriozko doitzeak | 2.041 | 2.041 |
| Pasiboa, guztira | 24.350.362 | 25.132.931 |
| Oroipen-kontuak | 1.292.443 | 1.057.332 |

III.5. 2016ko ekonomia- eta ondare-emaitzaren kontu bateratua

Ekitaldiko emaitza arruntak

|  |  |  |  |  |  |
| --- | --- | --- | --- | --- | --- |
| Zor | 2015 | 2016 | Hartzeko | 2015 | 2016 |
| 3 | Hasierako izakinak | 0 | 0 | 3 | Amaierako erosketak | 0 | 0 |
| 39 | Izakinen balio-galtzeen hornidura | 0 | 0 | 39 | Izakinen balio-galtzeen hornidura | 0 | 0 |
| 60 | Erosketak | 0 | 10.331 | 70 | Salmentak | 296.812 | 534.984 |
| 61 | Langile-gastuak | 2.250.087 | 2.107.795 | 71 | Ondasunaren eta enpresaren errenta | 361.771 | 93.203 |
| 62 | Finantza-gastuak | 51.728 | 41.573 | 72 | Produkzioari eta inportazioari lotutako tributuak | 1.644.504 | 1.809986 |
| 63 | Tributuak | 600 | 661 | 73 | Errentaren gaineko zerga arruntak | 391.313 | 395.598 |
| 64 | Lanak, zuzkidurak eta kanpoko zerbitzuak | 1.433.885 | 1.456.321 |   |   |  |  |
| 65 | Gizarte prestazioak | 3.367 | 0 | 75 | Ustiapenerako diru-laguntzak | 78.022 | 5.430 |
| 66 | Ustiapenerako diru-laguntzak | 0 | 0 | 76 | Transferentzia arruntak | 2.192.753 | 2.249.359 |
| 67 | Transferentzia arruntak | 409.775 | 429.440 | 77 | Kapitalaren gaineko zergak | 92.776 | 100.584 |
| 68 | Kapital-transferentziak |  | 0 | 78 | Bestelako diru-sarrerak | 45.525 | 50.184 |
| 69 | Amortizaziorako eta hornikuntzarako zuzkidurak |  | 0 | 79 | Beren helbururako aplikatutako hornikuntzak | 0 | 0 |
| 800 | Ekitaldiaren emaitza arrunta (saldo hartzekoduna) | 954.035 | 1.193.206 |  | Ekitaldiaren emaitza arrunta (saldo zorduna) | 0 | 0 |
| Guztira | 5.103.477 | 5.239.327 | Guztira | 5.103.477 | 5.239.327 |

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|   | Deskribapena | 2015eko ekitaldia | 2016ko ekitaldia |   | Deskribapena | 2015eko ekitaldia | 2016ko ekitaldia |
| 80 | Ekitaldiko emaitza arrunta (saldo zorduna) | 0 | 0 | 80 | Ekitaldiko emaitza arruntak (saldo hartzekoduna) | 954.035 | 1.193.206 |
| 82 | Ezohiko emaitzak (saldo zorduna) | 0 | 0 | 82 | Ezohiko emaitzak (saldo hartzekoduna) | 0 | -387 |
| 83 | Balore-zorroaren emaitzak (saldo zorduna) | 0 | 0 | 83 | Balore-zorroaren emaitzak (saldo hartzekoduna)  | 0 | 0 |
| 84 | Itxitako aurrekontuetako eskubide eta betebeharren aldaketa (saldo zorduna) | 0  | 0  | 84 | Itxitako aurrekontuetako eskubide eta betebeharren aldaketa (saldo hartzekoduna) | -1.534 | 678 |
| 89 | Etekin garbia guztira  | 952.501 | 1.193.497 | 89 | Galera garbia, guztira (saldo zorduna) |   |
|   | Guztira | 952.501 | 1.193.497 |   | Guztira | 952.501 | 1.193.497 |

IV. Iruzkinak, oharrak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez txostenaren hartzaile eta erabiltzaileentzat interesgarri gerta daitekeen informazio gehigarri bat ere. Halaber, jasotzen ditu Ganbera honen ustez Udalaren kudeaketa hobetzeko beharrezkoak diren gomendioak.

Halaber, fiskalizazio-txostenaren gaineko iritziaren salbuespenei buruzko informazio xehea gehitu da.

IV.1. Udalaren egoera ekonomiko-finantzarioa 2016ko abenduaren 31n

Udalaren hasierako aurrekontu bateratuak 5,08 milioi euroko gastuak eta diru-sarrerak dauzka; zenbateko hori hasierako kopuruetatik 72.589 euro handitu da, hau da, ehuneko bat, aurrekontu aldaketen bitartez. Horrenbestez, behin betiko aurreikuspenak 5,15 milioi eurokoak dira. Aldaketa horiek, funtsean, diruzaintzako gerakinarekin finantzatutako inbertsio errealetan dute eragina. Hiru aurrekontu-aldaketa berrikusi dira, eta ondorioztatu da zuzen izapidetu direla.

Aitortutako betebeharrak 4,70 milioi eurokoak izan dira eta ehuneko 91ko betetze-maila izan dute.

Aitortutako eskubideek 5,17 milioi euro egiten dute, ehuneko 100eko betetze-mailarekin.

Laburbilduz, taula honetan adierazten da zertarako erabili eta nola finantzatu den Udalak gastatutako 100 eurotik bakoitza:

|  |  |  |  |
| --- | --- | --- | --- |
| Gastuaren izaera | Zenbatekoa | Finantza iturria | Zenbatekoa |
| Langileak | 45 | Tributu bidezko diru-sarrerak | 57 |
| Bestelako gastu arruntak | 39 | Transferentziak | 42 |
| Inbertsioak | 8 | Ondare bidezko diru-sarrerak eta beste | 1 |
| Finantza-zama | 8 | Zorduntzea | 0 |
|   | 100 |   | 100 |

Hau da, funtzionamendu-gastuek guztizko gastuaren ehuneko 84 azaltzen dute eta finantza-zamak (interesak gehi amortizazioak), berriz, ehuneko 8. Diru-sarreretan, iturri nagusia tributu-izaerakoak dira, ehuneko 57 baitira.

Udalaren 2016rako aurrekontu bateratuaren betetzeak eta aurreko ekitaldiarekiko alderaketak honako adierazle eta magnitude hauek erakusten dituzte:

|  |  |  |  |
| --- | --- | --- | --- |
| Adierazleak eta magnitudeak | 2015 (1) | 2016 | 2016/2015 aldea (%) |
| Aitortutako betebeharrak, guztira | 5.229.148 | 4.703.644 | -10 |
| Aitortutako eskubideak, guztira | 5.100.221 | 5.168.861 | 1 |
| Gastuen betetzea (%) | 93 | 91 |  |
| Diru-sarreren betetzea (%) | 91 | 100 |  |
| Gastu arruntak | 4.071.420 | 3.958.680 | -3 |
| Funtzionamendu-gastuak (1., 2. eta 4. kapituluak) | 4.019.692 | 3.917.107 | -3 |
| Kapital-gastuak (6. eta 7. kapituluak) | 793.857 | 395.876 | -50 |
| Finantza-eragiketen gastuak (9) | 363.872 | 349.088 | -4 |
| Diru-sarrera arruntak (1. kapitulutik 5.era) | 5.013.271 | 5.151.886 | 3 |
| Tributu bidezko diru-sarrerak (1. kapitulutik 3.era) | 2.775.482 | 2.933.103 | 6 |
| Kapital bidezko diru-sarrerak (6. eta 7. kapituluak) | 86.949 | 16.974 | -80 |
| Tributu bidezko diru-sarrerak gastu arrunten gainean (%) | 68 | 74 |   |
| Gastu arrunta biztanleko | 657 | 636 | -3 |
| Tributu bidezko diru-sarrerak biztanleko | 448 | 471 | 5 |
| Diru-laguntzen mendekotasuna (%)  | 45 | 42 |   |
| Aurrezki gordina | 993.579 | 1.234.779 | 24 |
| Finantza-zama | 415.599 | 390.660 | -6 |
| Aurrezki garbia | 577.980 | 844.118 | 46 |
| Aurrekontu-emaitza doitua | 409.651 | 537.806 | 31 |
| Aurrekontuko saldo ez finantzarioa | 234.944 | 814.304 | 247 |
| Diruzaintzako gerakina, guztira | 851.865 | 1.256.909 | 48 |
| Gastu orokorretako diruzaintzako gerakina | 779.277 | 1.256.909 | 61 |
| Finantza-zamaren adierazlea (2) | 8 | 8 |  |
| Aurrezki gordina / Diru-sarrera arruntak (%) (2) | 20 | 24 |   |
| Zorpetze-ahalmena (%) | 12 | 16 |   |
| Zor bizia | 4.610.371 | 4.261.283 | -8 |
| Zorpetze-maila (2) | 92 | 83 |   |
| Zor bizia biztanleko | 744 | 685 | -8 |

(1) Auditatu gabeko ekitaldia

(2) Ratioen izendapen berriak, Toki Administrazioko Zuzendaritza Nagusiak sartutakoak.

2016an, Udalak ehuneko hamar gutxiago gastatu du; diru-sarrerak, berriz, aurreko ekitaldikoak baino ehuneko bat handiagoak izan dira.

Gastuen gutxitze horren arrazoia da gastu arruntak —ehuneko hiru— eta kapitaleko gastuak —ehuneko 50— jaitsi izana.

Tributu bidezko diru-sarrerek ehuneko sei egin dute gora, eta diru-sarrera arrunten multzoa ere ehuneko hiru handitu da. Kapital bidezko diru-sarrerak ehuneko 80 jaitsi dira.

2016an, diru-sarrera arruntak gastu arruntak baino handiagoak dira.

Aurrekontu-saldo ez-finantzarioa 0,81 milioi eurokoa da eta ehuneko 247 egin du gora 2015ekoarekiko; aurrekontu-emaitza doitua 0.54 milioikoa da, ehuneko 31 handiagoa aurreko ekitaldikoa baino.

Gastu orokorretarako diruzaintzako gerakinak ere nabarmen egin du gora: 0,78 milioitik 1,26 milioira.

Aurrezki gordina, 2016an, 1,23 milioi eurokoa izan da, eta 24 handitu da; finantza-zama, berriz, ehuneko sei gutxitu da. Horrenbestez, aurrezki garbian igoera nabarmen bat gertatzen da, zeren eta 577.980 eurokoa izatetik 844.118 eurokoa izatera pasatzen baita.

Finantza-zamaren adierazlea[[1]](#footnote-1) ehuneko zortzi da 2016an (2015eko portzentaje bera), eta aurrezki gordinak diru-sarrera arrunten[[2]](#footnote-2) ehuneko 24 egiten du (ehuneko 20 izan zen 2015ean).

Zor bizia ehuneko zortzi jaitsi da, eta 2016an 4,26 milioikoa izatera iritsi da; halaber, zorpetze-maila jaitsi da[[3]](#footnote-3), ehuneko 92koa izatetik ehuneko 83koa izatera, eta gaur egun zorpetze berria hartzea mugatzen duen ehuneko 110ko legezko tasaren azpitik dago. Biztanle bakoitzeko zorra 685 eurokoa da 2016an (744 euro 2015ean).

Horrenbestez, laburpen gisa, San Adriango Udalak 2016ko abenduaren 31n finantza-egoera saneatua du; haren ezaugarria da 1,26 milioi euroko diruzaintzako gerakina duela gastu orokorretarako, 0,84 milioiko aurrezki garbia eta 4,23 milioiko zor-bolumena. Finantza-egoeraren hobetzea neurri handi batean zor zaie gastuei eusteko neurriei, azken urteetan aurrera eramandakoei; neurri horiek finantza-orekari eustera bideratu dira.

IV.2. Aurrekontu-egonkortasunaren eta finantza-iraunkortasunaren helburuak betetzea

Aurrekontu-egonkortasunari eta finantza-iraunkortasunari buruzko apirilaren 27ko 2/2012 Lege Organikoari jarraituz, Udalak honako arau fiskal hauek bete behar ditu:

* Aurrekontu-egonkortasuna, edo ekitaldiko oreka/finantzaketa-gaitasuna, kontabilitate nazionaleko terminoetan neurtua.
* Gastu-arauak —hau da, Udalaren 2016ko gastu zenbakarriaren eta 2015eko gastuaren artean dagoen aldeak— ezin du gainditu BPGaren hazkundearen erreferentziako tasa. Tasa hori ehuneko 1,8an ezarri zen ekitaldi horretarako.
* Zor publikoaren iraunkortasunak esan nahi du Udalaren zorrak, kontabilitate nazionaleko terminoetan, ezin duela gainditu diru-sarrera arrunten ehuneko 110a.
* Merkataritza-zorraren iraunkortasunak esan nahi du hornitzaileei ordaintzeko batez besteko epeak ezin duela gainditu, orokorrean, 30 eguneko muga.

Egindako azterketatik honako hauek azpimarratuko ditugu:

**Aurrekontu-egonkortasunaren araua.** Udalak, bere kalkuluen arabera, 2016an arau hori bete du, zeren eta gaitasuna lortu baitu 0,76 milioi finantzatzeko, ondoren azaltzen den bezala:

|  |  |
| --- | --- |
| Kontzeptua | 2016 |
| Aurrekontuko saldo ez finantzarioa | 814.304 |
| Diru-bilketa zalantzagarria duten diru-sarrerengatiko doikuntzak | -51.043 |
| Finantzaketa-ahalmena | 1.526.522 |

Bestalde, aurreko kalkuluak berrikusita, ikusi dugu doikuntzan ez direla aintzat hartu itxitako ekitaldietako kobrantzak; izan ere, haiek kontuan hartuta, diru-bilketa ez-seguruaren bidezko guztizko doikuntza negatiboa 13.986 eurokoa izanen litzateke, eta, horrenbestez, finantzatutako gaitasun handiagoa izanen luke, 800.318 eurokoa.

**Gastuaren araua.** 2016ko gastu zenbakarria 2015eko ekitaldikoa baino 55.545 euro handiagoa da; zenbateko horrek ehuneko 1,8ko hazkunde-tasa gainditzen du, honako taula honetan ikusten den bezala:

|  |  |  |
| --- | --- | --- |
| Kontzeptua | 2015 | 2016 |
| Gastua (1. kapitulutik 7.era) | 4.865.277 | 4.354.556 |
| Zorpetze-interesengatiko doikuntzak | -51.728 | -41.573 |
| Funts finalistekin finantzatutako gastuengatiko doikuntzak | -805.534 | -737.955 |
| Ikuspuntu finantzariotik jasangarriak diren inbertsioak | -550.762 |  |
| Oinarri-urtearen gastu zenbakarria | 3.457.253 | 3.575.028 |
| BPGaren erreferentziako tasa | 1,018 |   |
| 2016rako gehieneko gastu zenbakarria | 3.519.483 |  |

Ez-betetze hori koiunturazkoa da, eta gertatzen da aurreko urteetan lursailen desjabetzeak direla-eta egindako gastuarekin lotutako aurrekontu-aldaketa baten ondorioz; izan ere, baliabide atxikien ondoriozko diruzaintzako gerakinaren finantzatu zen zati batean. Egoera hori zuzendu egin da, egonkortasunari buruzko araudiarekin bat, zeren eta 2017ko aurrekontua orekarekin onetsi baita.

**Finantza-iraunkortasunaren araua.** 2016ko abenduaren 31ko zor bizia 4.261.283 eurokoa da, eta ekitaldiko diru-sarrera arrunten ehuneko 83 egiten du; portzentaje hori araudiak ezartzen duen ehuneko 110eko mugatik beherakoa da.

**Hornitzaileei ordaintzeko epea.** Adierazle horren batez besteko balioa honako hau izan da 2016an:

|  |  |
| --- | --- |
| Hornitzaileei ordaintzeko batez besteko epea | 2016 |
| Lehenengo hiruhilekoa  | 25,08 |
| Bigarren hiruhilekoa | 26,60 |
| Hirugarren hiruhilekoa | 24,19 |
| Laugarren hiruhilekoa | 32,79 |

Udalak hiruhileko guztietan betetzen du merkataritza-eragiketen ordainketarako legezko epea, laugarrenean izan ezik (30 egun natural dira, faktura edo agiri baliokidea jasotzen denetik kontatuta).

Azkenik, aipatu beharra daukagu Udalak 2016ko hasierako aurrekontuan, zuzkitu egin zuela gastuen 5. kapitulua, *“Kontingentzietarako Funtsa”*, aurrekontu-egonkortasunari eta finantza-iraunkortasunari buruzko araudian aurreikusitakoa, izaera diskrezionaleko beharrizanei, hasieran aurreikusi gabekoei eta urtean zehar gerta daitezkeenei erantzun ahal izateko. Funts hori, zeina ez baita nahitaezkoa San Adriangoaren biztanleria-tamaina duen udal batentzat, hasiera batean 15.000 eurorekin zuzkitu zen, eta haren kargura zenbait aurrekontu-aldaketa egin ziren, 9.999 euro egiten dutenak; horrekin, behin betiko kredituak 5.001 eurokoak dira.

IV.3. Alderdi orokorrak

* San Adrian Udalaren aurrekontu orokor bateratua, 2016ko ekitaldikoa, 2015eko azaroaren 25eko Osoko Bilkuran onetsi zen eta 2016ko urtarrilaren 26ko NAOn argitaratu zen behin betiko eran.
* Udalaren inbentarioa 1995ekoa da, eta ez da gaurkotu. Alderdi hori salbuespen bat da fiskalizazio-txostenean.

2016an, Udalak Tracasa enpresa publikoa kontratatu zuen Udalaren ondasun higiezinen eta ibilgailuen eta lurzoruaren udal ondarearen inbentario berri bat egiteko; lan horiek 2016ko urrian eta azaroan egin dira, hurrenez hurren. Inbentarioaren modulua ezarri ondoren, berrikuspen-lan bat egiten ari da, eta haren amaieran Osoko Bilkurak onetsiko du udal inbentarioa. Inbentarioko moduluen zenbatekoak ez datoz bat ibilgetuaren saldokoekin; hori dela eta, balio horiek homogeneizatu egin beharko lirateke; halaber, ikusi da Udalaren jabetzakoak diren zenbait higiezin eskritura publikoa egin gabe eta Jabetzaren Erregistroan inskribatu gabe daudela.

* 2016ko abenduaren 31ko balantze bateratuak diru-bilketa egiteko dagoen eta Nilsari ordaintzeko dagoen saneamendu kanoneko kobratzeko eta ordaintzeko saldo batzuk ageri ditu (diru-sarreretan eta aurrekontuz kanpoko gastuetan), 49.052 euro egiten dutenak. Zenbateko hori Udalak uren zerbitzuko erabiltzaileei 1998tik 2013ra ordaintzeko igorritako tasei dagokie; 2013tik aurrera, zerbitzu hori Mankomunitatearen eskumenekoa izatera pasatu zen. Ordaintzeko dauden ordainagiri horiek guztiak agentzia exekutiboaren esku utzi ziren. Saldo horiek ez daude diruzaintzako gerakin bateratuan jasota ez kobratzeko dauden eskubide gisa, ez itxitako ekitaldietako ordaintzeko dauden betebehar gisa.
* Saneamendu-kanonaren aurreko zenbatekoarekin lotuta, balantzeak hartatik heldutako BEZarengatiko saldo zordunak erregistratzen ditu: 5.889 euro egiten dute. Halaber, aurreko ekitaldietako BEZaren aitorpen fiskaletatik heldutako beste saldo zordun batzuk islatzen dira, 3.565 euro egiten dutenak; zenbateko hori erregularizatu beharra dago Nafarroako Foru Ogasunak BEZa dela-eta egindako ikuskatzearen ondorioen arabera.
* Udalaren zor biziaren muga-eguneratzeen egutegia, banku-entitateekikoa, honako hau da 2016ko abenduaren 31n:

|  |  |  |  |
| --- | --- | --- | --- |
| Ekitaldia | Amortizazioa | Ehunekoa | Ehuneko metatua |
| 2017 | 349.628 | 8 | 8 |
| 2018 | 349.745 | 8 | 16 |
| 2019 | 349.862 | 8 | 25 |
| 2020 | 349.980 | 8 | 33 |
| 2021 | 268.853 | 6 | 39 |
| 2022 | 247.114 | 6 | 45 |
| Gainerakoa | 2.346.101 | 56 | 100 |
| Guztira | 4.261.283 | 100 |  |

* Udaleko idazkariak honako gai edo kontingentzia hauei buruz informatu du:

a) Futbol zelaia erreformatzeko obrak. Nafarroako Auzitegi Nagusiko Administrazioarekiko Auzietako Salak epai bat eman du Udalaren erabakiaren aurka aurkeztutako errekurtsoak ezesteko; horren bidez, San Adriango futbol zelaia erreformatzeko obran esku hartu zutenen erantzukizun solidarioa deklaratzen du, hartan dauden akatsak eta akats horiei konponbidea emateko betebeharra direla eta. Enpresa esleipen-hartzailearen aseguru-konpainiak 328.000 euroko kalte-ordain ekonomikoa emateko proposamena aurkeztu du. Udala konponketen kostua eta konponketa horiek azkenean nork eginen dituen aztertzen ari da.

b) Industrialde bateko lur-zati baten besterentzea: Udalak 2016an lur-zati horren salmenta-kontratua ebaztea onetsi zuen, eskuratzaileak ez baitzuen hura zela-eta industria-erabilerarik egiten. Hasierako salmenta-prezioaren ehuneko 80 eskaini zuen, salerosketa-kontratuan ezarritakoaren arabera. Eskuratzaileak lur-zati horren prezioa dela-eta gora jotzeko errekurtsoa aurkeztu zuen Nafarroako Administrazio Auzitegian, hartan “obrak” eginak zituela alegatuta. Nafarroako Administrazio Auzitegiak errekurtsoa baietsi zuen. Hori dela eta, 2017ko uztailean, Udalaren Osoko Bilkurak erabaki du administrazioarekiko auzi-errekurtsoa aurkeztea Nafarroako Administrazio Auzitegiaren erabakiaren aurka.

Gure gomendioak:

* *Ondasunen udal inbentarioa dela eta, Osoko Bilkurak berrikuspena eta arazketa egiteko, kontabilitatearekin bateratzeko eta onespena emateko prozesua osatzea.*
* *Udalaren ondasun higiezin guztiak eskritura daitezen eta Jabetzaren Erregistroan inskribatu daitezen kudeatzea.*
* *BEZa duten eragiketak identifikatzea, emandako zerbitzuak fakturatuz eta haiei BEZa jarriz, eta behar diren deklarazioak epean aurkeztuz, zenbateko zuzenekin.*

IV.4. Udaleko langile-gastuak

Langile-gastuek 1,92 milioi euro egin zuten, eta betetze-maila ehuneko 90ekoa izan da. 2016an sortutako gastu guztien ehuneko 42 dira. 2015eko urtearen aldean, gastu hori ehuneko zazpi jaitsi da.

Hona kontuak banakatuta, 2015ekoekin alderatuta:

|  |  |  |
| --- | --- | --- |
| Langile-gastuak  | Aitortutako betebeharrak | Aldearen ehunekoa |
| 2015 | 2016 |
| Goi-karguak | 69.540 | 68.491 | -2 |
| Funtzionarioak | 415.032 | 354.139 | -15 |
| Lan-kontratudun langileak | 758.368 | 721.035 | -5 |
| Gizarte-zamak | 831.430 | 781.099 | -6 |
| Guztira | 2.074.370 | 1.924.764 | -7 |

2016an gastua ehuneko zazpi jaitsi izanaren arrazoia da, funtsean, funtzionario batzuek erretiroa hartu dutela eta aldi baterako langileen kontratazioak gutxitu direla.

Osoko Bilkuraren 2007ko erabaki baten bidez, San Adriango Udala Nafarroako Foru Komunitateko Administrazioko langileen hitzarmen kolektiboari atxiki zitzaion.

2016ko plantilla organikoaren arabera, 45 lanpostu daude guztira; honako hau da haien araubide juridikoa:

|  |  |  |
| --- | --- | --- |
| Udalaren arloa-Plantilla | Lanpostuen kopurua | Lanpostu hutsen kopurua |
| Funtzionarioak | 16 | 7 |
| Lan-kontratupekoak | 29 | 11 |
| Guztira  | 45 | 18 |

Hau da, lanpostu hutsak plantillako lanpostu guztien ehuneko 40 dira.

2016ko abenduaren 31n, guztira 50 langile ari ziren lanean Udalean; hona hemen xehetasunak:

|  |  |
| --- | --- |
| Langileak | Lanpostuen kopurua |
| Funtzionarioak | 9 |
| Administrazio-kontratudun langileak | 4 |
| Lan-kontratudun finkoak | 15 |
| Aldi baterako lan-kontratudunak | 22 |
| Guztira | 50 |

Egin dugun lanetik honako hauek azpimarratu nahi ditugu:

* Enplegatu finko baten eta aldi baterako kontratatutako bi langileren kontratazioa berrikusi dugu. Ondorioa da haiek zuzen izapidetu zirela. Aldi baterako kontratazioetarako, haien aparteko izaera justifikatu da, beharrizan urgente eta geroraezinak estaltzeko baitira.
* Langile-gastuen lagin bat —bost langile— aztertuta, ondorioztatzen da, oro har, gastu horiek behar bezala kontabilizatuta daudela, ordainsariak betetako lanpostuetarako ezarritakoak direla eta egindako atxikipenak zuzenak direla.
* $$$$$2016an, Alkatetzaren baimena tarteko, Udaleko langileei (udal brigada, polizia eta kultur koordinatzailea: 14 pertsona guztira) 22.407 euro gehi enpresaren Gizarte Segurantza ordaindu zaizkie, “Uztaileko jaietako pizgarriak” kontzeptua dela eta. Kontzeptu hori, ordea, ez dago aplikatzekoa den araudian. Kontu-hartzaileak horri buruzko eragozpen-ohar bat eman du, hitzarmen kolektiboan —lan-kontratupeko langileei buruz—, Nafarroako Administrazio Publikoen zerbitzuko Langileen Estatutuan —langile funtzionarioei buruz— eta Nafarroako Poliziei buruzko 8/2007 Foru Legean —udaltzainei buruz— ezarritakoa urratzen delakoan. 2016an, ordainsari horiek gastu arrunten eta zerbitzuen 2. kapituluan kontabilizatuta ageri dira; 2017an, ordainsari horiei eutsi zaie, baina kontu-hartzailetzak beste eragozpen-ohar bat aurkeztu du. Langileen gastu orokor moduan kontabilizatu dira. Egoera horrek legezkotasunaren arloko salbuespen bat eragin du fiskalizazio-txostenean.
* Udalak haiek aitortzeari eta ordaintzeari uko egin dienez, familia laguntzaren osagarria jasotzeko eskubidea zutela jo duten langileek demanda judizialak aurkeztu izan dituzte, eskubide hori eskatze aldera. Epaiak, kasu guztietan, langileen aldekoak izan dira, eta Udalak kasuko zenbatekoak ordaindu ditu. 2016an 6.453 euro ordaindu ditu lau langileren familia-laguntzarengatiko osagarrien kontzeptuan (1.127 euro 2016ko familia-laguntzei dagozkie eta 5.326 euro, berriz, aurreko ekitaldietako laguntzei); 2017an, berriz, 7.056 euro ordaindu dira. Gaur den egunean, prozedura judizial guztiak amaituta daude.
* Aldi baterako langileei dagokienez, langile horien sartzea, funtsean, deialdi bidezko zerrenden arabera egiten da —bost urtez behin berritzen dira zerrendak—. Errelebo-kontratua duten ordezkapenetarako, deialdi publikoa egiten da eta INEMek igorritako zerrenda erabiltzen da. 2016an, aldi baterako hiru kontratazio egin ziren Haur Eskolako hezitzaileak ordezteko, horretarako zerrendak erabiliz; zerrenda horien deialdirako iragarkia 2016an egin zen, hautaproben bidez Haur Eskolan gertatzen diren beharrak aldi baterako betetzeko izangaien zerrenda bat osatzeko. Aldi baterako beste bi langile kontratatu ziren errelebo-kontratuarekin, aurre-erretiroen ondorioz, INEMen bitartez.

Langile batzuek 1994tik daukate aldi baterako lan-harremana, eta hutsik dauden lanpostuak betetzen dituzte. 2004an, kirol koordinatzailea kontratatu zen sei hilabeterako. Geroztik, ez da bestelako kontraturik sinatu, egiazki Udalean lan egiten jarraitzen duen arren.

* Zenbait langileren kasuan plantilla organikoan erakusten diren antzinatasun datak ez dira zuzenak, eta ez da informaziorik ematen jakiteko aldi baterako lan-kontratudunek betetzen dituzten lanpostuak plantillakoak diren ala ez diren.

Gure gomendioak:

* *Langileek jasotako ordainsariak egokitzea araudi indardunean ezarritakoetara, eta saihestea ordainsari gehigarriak ordain daitezen hartan jasota ez dauden kontzeptuengatik. Horretarako, lan-egutegiaren kudeaketa egokia egin beharra dago, une bakoitzean dauden langile-beharrak aintzat hartuz, edo kanpoko zerbitzuak kontratatu beharrizan puntual horiek estaltzeko; halaber, azter daiteke ea pizgarri hori legedi indardunean aurreikusitako osagarrietako bat bihurtu ote daitekeen.*
* *Plantilla organikoko antzinatasun datak gaurkotzea eta informatzea aldi baterako lan-kontratudunek betetzen dituzten lanpostuak plantillakoak diren ala ez diren.*
* *Aldi baterako langileen egoera erregularizatzea, eta lanpostu hutsen deialdia egitea, egungo araudiaren testuinguruan.*

IV.5. Udalaren ondasun arruntetan eta zerbitzuetan egindako gastua

Ondasun arruntak eta zerbitzuak erosteko gastuak 1,5 milioikoak izan ziren; betetze-maila aurreikusitako kredituaren ehuneko 90ekoa izan da, eta ekitaldiko guztizko gastuaren ehuneko 32 egiten du. 2015. urtearen aldean, zenbatekoak ehuneko bi egin du gora.

Honako hauek izan dira kapitulu honetan egotzitako gastu nagusiak eta haien eta aurreko ekitaldikoen arteko alderaketa:

|  |  |  |
| --- | --- | --- |
| Ondasun arruntak eta zerbitzuak | Aitortutako betebeharrak | EhunekoaAldea |
| 2015 | 2016 |
| Hornidurak | 348.256 | 370.016 | 6 |
| Udal eraikinen garbiketa | 181.371 | 202.114 | 11 |
| Herriko jaiak eta gazteen asteburua | 178.459 | 159.034 | -11 |
| Gaztediaren etxearen kudeaketa (Luyber zentroa) | 73.459 | 73.459 | 0 |
| Beste gastu batzuk | 651.350 | 661.860 | 2 |
| 2. kapitulua, guztira | 1.432.895 | 1.466.483 | 2 |

2016an, honako kontratu hauek adjudikatu ziren —haien gastuak kapitulu honetan sartzen dira—:

|  |  |  |  |  |  |  |
| --- | --- | --- | --- | --- | --- | --- |
| Deskribapena | Kontratu-mota | Esleipen prozedura | Lizitazioaren zenbatekoa (BEZik gabe) | Eskaintzaileen kopurua | Esleipenaren zenbatekoa(BEZik gabe) | Gastua 2016an(BEZik gabe) |
| Herriko jaietako musika ikuskizunak eta haurrentzako ikuskizunak | Laguntza | Publizitaterik gabeko prozedura negoziatua | 33.700 | 3 | 33.480 | 33.700 |
| Herriko jaietako ikuskizun piroteknikoak | Laguntza | Publizitaterik gabeko prozedura negoziatua | 12.000 | 3 | 10.163 | 10.163 |
| Zezen plazaren kudeaketa herriko jaietan | Zerbitzuak | Publizitaterik gabe negoziatua | 11.500 | 3 | 8.000 | 8.000 |
| Argiaren hornidura | Hornidura | Zuzeneko esleipena | Ez da aplikagarria | Ez da aplikagarria | Ez da aplikagarria | 170.081 |
| Kirol-instalazioen multzoaren kudeaketa | Zerbitzuak/errentamenduak | Irekia, Europar Batasuneko atalasetik beheiti | Gutxieneko kanonaren diru-sarrera, urtean 500 euro | 1 | Kanon finkoaren diru-sarrera, urtean 1000 euro  | - |

Herriko gaietako musika ikuskizunen, haurrentzako ikuskizunen eta ikuskizun piroteknikoen kontratuak berrikusi ditugu. Halaber, gaztediaren etxearen kudeaketatik heldutako gastua —73.459 euro— eta ikastetxe publikoaren garbiketatik heldutakoa —115.604 euro— aztertu ditugu. Kirol-instalazioen multzoaren kudeaketarako kontratua transferentziei buruzko hurrengo apartatuan aztertu dugu.

Ondorioa da gastu horiek behar bezala baimenduta daudela, zuzen kontabilizatu direla eta, oro har, aplikatzekoa den araudia errespetatu dela. Hala eta guztiz ere, honako alderdi hauek ikusi ditugu:

* 2016an, zuzeneko esleipenaren bidez, orain arte enpresa batekin eduki den elektrizitate-hornidurarako kontratua berritu da, kontratazio-prozedurarik egin gabe. Aurreikusitako balio zenbatetsiaren arabera, Kontratuei buruzko ekainaren 9ko 6/2006 Foru Legeak prozedura irekita erabiltzea aurreikusten du.
* Muntako zenbatekoa duten honako zerbitzu hauek detektatu dira, kontraturik ez dutenak:

|  |  |
| --- | --- |
| Deskribapena | Gastuaren zenbatekoa 2016an (BEZa kenduta) |
| Argiteria publikoaren eta udal erakinen mantentzea | 53.067 |
| Aseguruak | 37.109 (\*) |
| Gasolioaren hornidura | 36.824 |
| Hirigintzako aholkularitza | 26.400 |
| Eguneko jantokiaren kudeaketa | 19.968 |
| Hilerriaren mantentzea | 13.225 (\*) |
| Zezen-jaietarako anbulantzia | 11.910 |
| Nominak eta gizarte aseguruak egitea | 10.580 |
| Soinu- eta argi-ekipamenduak instalatzea | 9.300 |
| Zinetokirako filmak alokatzea | 6.875 |
| Ekipamendu informatikoak mantentzea | 6.232 |

(\*) Kontratazio-prozedura 2017an izapidetu da

Gai horri buruz, Kontu-hartzailetzaren txosten orokor bat badago, kontratazio-gaiari buruzkoa, 2016ko abenduaren 27an egina. Hartan, errepikakorrak izategatik eta beren zenbatekoarengatik —lau urterako zenbatetsitako balioa— kontratazio-prozedura egokiaren bitartez formalizatu beharko liratekeen prestazioak zehazten dira. Gastu horien guztizko zenbatekoa 231.490 eurokoa da, eta kapituluaren guztizkoaren ehuneko 16 egiten du. Gai hori dela eta, salbuespen bat ageri da betetzeari buruzko fiskalizazio txostenean.

Zerbitzu horiengatiko ordainketa-prozesua egin izan da ordainketetarako zerrenda arruntetan sartzeaz beste izapiderik egin gabe. Gure ustez, espediente bat izapidetu beharko litzateke, eta hartan, kontratuko irregulartasuna aitortuta, hura ordaindu beharko litzateke, Udalaren aberaste bidegabea saihesteko, baldin eta ez baditu ordaintzen egiazki eginda dauden baina lege-euskarririk ez duten gastu batzuk.

*Gomendatzen dugu behar diren kontratazio-espedienteak izapidetzea errepikakorrak izateagatik eta beren zenbatekoarengatik araudiaren arabera hala jokatu behar den zerbitzuen kasuan.*

IV.6. Udalaren transferentzia arruntengatiko gastuak

Izaera horretako gastuek 429.170 euro egin dute 2016an, eta ehuneko 95eko betetze-maila izan dute. Guztizko gastuaren ehuneko bederatzi dira. Gastu horiek ehuneko bost handitu dira 2015ekoekin alderatuta.

Honako hauek dira 2016ko gastuaren xehetasunak eta 2015ekoekiko alderaketa:

|  |  |  |
| --- | --- | --- |
| Transferentzien ondoriozko gastuak | Aitortutako betebeharrak | EhunekoaAldea |
| 2015 | 2016 |
| Mankomunitateei | 144.515 | 143.799 | -1 |
| Irabazi-asmorik gabeko erakundeei | 124.472 | 143.930 | 16 |
| Toki entitatearen erakunde autonomoei | 78.022 | 87.441 | 12 |
| Enpresa esleipen-hartzaileari: kirol-instalazioen multzoaren kudeaketa | 50.000 | 50.000 | 0 |
| Beste enpresa pribatu batzuei | 4.000 | 4.000 | 0 |
| Beste transferentzia batzuk | 8.516 | 0 | -100 |
| 4. kapitulua, guztira | 409.525 | 429.170 | 5 |

Transferentzia nagusiak zerbitzu mankomunatuak eta irabazi asmorik gabeko entitate batzuk finantzatzeko erabili dira. Bi kontzeptu horien baturak kapituluko gastuaren ehuneko 67 egiten du.

Zerbitzu mankomunatuetarako transferentziez gainera, honako hauek berrikusi dira berrikusi dira: El Tajador gazteen elkarteari emandako diru-laguntzak —30.000 euro herrian pop-rock musikako jaialdi bat antolatzeko—, Lacho Drom elkarteari emandakoak —17.000 euro—, kultur jardueretarako diru-laguntzak (musika banda, erraldoien konpartsa, gaiteroak eta abar) —36.195 euro—, eta kirol-instalazioen multzoa kudeatzen duen enpresaren aldeko esleipen-prozedura eta hari egindako transferentziak.

Berrikuspen horiek eginda, ondorioztatzen dugu ezen, oro har, diru-laguntzak aplikatzekoa den araudiaren arabera eman eta erregistratu direla.

Hala eta guztiz ere, kirol-instalazioen multzoaren kudeaketa dela-eta honako alderdi hauek nabarmenduko ditugu:

* Kirol-instalazioen multzoaren kudeaketaren esleipena 2011ko ekainean egin zen, bost urterako, eta urtean 1.000e uroko errentamendu-kanon finkoa ezarri zen. 2013. urtean, kontratu-aldaketa bat sinatu zen, urtean 50.000 euroko gehieneko zenbateko bat jasotzeko, Udalak enpresa esleipen-hartzaileari ordainduko ziona, instalazioaren oreka finantzarioaren balizko hausturari aurre egin ahal izateko. Kontratu-aldaketa horren arabera eta enpresa esleipen-hartzaileak 2015eko ekitaldiko ustiaketan izandako galeren justifikazioarekin, Udalak 2016an 50.000 euroko ekarpena egin du. Zenbateko hori transferentzia arruntei egozten zaie.
* Aurreko kontratuaren iraupena 2016ko ekainean amaitu zen. Europar Batasuneko atalasetik beheitiko kontratazio-prozedura bat egin ondoren, enpresa berari esleitu zaio berriz ere kontratua; hartara aurkeztu den lizitatzaile bakarra da. Kontratazio-prozedura hori berrikusi dugu, eta emaitza da araudi indardunaren araberakoa izan dela. Kontratu berriaren finantza-baldintzak aurrekoaren berdin-berdinak dira: urtean 1.000 euroko kanon finkoa eta Udalaren urtean 50.000 eurorainoko ekarpena, finantza-orekari eusteko.

IV.7. Udalaren inbertsioak

Inbertsioengatiko gastuak 392.416 eurokoak izan dira, eta betetze-maila ehuneko 90ekoa izan da. 2015arekin alderatuta, ehuneko 51 egin dute behera.

Honako hauek izan dira gastu nagusiak:

|  |  |
| --- | --- |
| Inbertsio errealak | Inbertsioak, 2016 |
|
| Lursailen desjabetzeak | 250.000 |
| Zenbait kaletan egindako jarduketak | 29.224 |
| Liburutegia eta polizia-etxea | 13.784 |
| Kultur etxea | 13.712 |
| Ikastetxea | 13.130 |
| Atletismo pista | 11.111 |
| Gainerako inbertsioak | 61.455 |
| 6. kapitulua, guztira | 0 |

2016an, desjabetzeak alde batera utzita, inbertsio-jarduketa guztiak 30.000 eurotik beherakoak dira, eta zuzenean esleitu dira. 2016arekin alderatuta, beherakada handi bat gertatu da aitortutako betebeharretan. Horren justifikazioa da, batetik, aurreko ekitaldian uholde batzuek herriaren zati handi bat kaltetu zutela eta azpiegituren konponketan gastu handiak eragin zituztela; bestetik, 2015ean, liburutegia eta udaltzaingoaren egoitza hartzeko eraiki berri bat ekipatu zen, eta obra batzuk egin ziren musika eskolarako eraikina egokitzeko.

Desjabetzeen arloko gastua dela eta, 2002an, kirol-instalazioen multzo berriaren eraikuntza-proiektuak ukitutako ondasun eta eskubideen gaineko prozesu hori hasi zen; hala eta guztiz ere, batez ere lursail horiek urak har ditzakeen toki batean daudenez, kirol-azpiegitura hori azkenean beste toki batean eraiki zen. Udalaren zailtasun ekonomikoak tarteko, jabeekin hitzartu zen desjabetze horien ordainketa geroratua egitea, diruaren legezko interesak sortuz. Ordainketa Udalak eginen luke bere finantzetatik erabili dezakeenaren arabera, gastuaren aurrekontu-aitorpena Udalaren Osoko Bilkurak ordaindu beharreko zenbatekoa onesten duen ekitaldian eginen da.

Aurreko desjabetzeak 1.339.655 euroko gastua eragin dio guztira Udalari: 963.666 euro printzipalari dagozkio eta 375.989 euro, berriz, interesei.

2016an, 250.000 euroko gastua aitortu da; diru horretatik, 233.756 euro printzipalari dagozkio eta, gainerakoa, berriz, sortutako interesei. 2016ko abenduaren 31n, 43.168 euro oraindik ere aitortzeko daude. Zenbateko hori, azkenean, 2017an ordaindu da.

Desjabetutako lursail guztiak eskrituratzeko eta Jabetzaren Erregistroan inskribatzeko daude. Aurreikusi da izapide horiek eginen direla ordainketa amaitzen denean, eta ez dago udalaren aurreikuspenik horien balizko zertarakoari edo xedeari buruz.

Gainera, kapitulu honetako gastuen lagin bat berrikusi da, 66.159 eurokoa, eta egiaztatu da haiek behar bezala baimenduta daudela, zuzen kontabilizatu direla eta, oro har, aplikatzekoa den araudia errespetatu dela. Ekitaldiko inbertsio erreal gisa kontabilizatu da TRACASAk egindako udal inbentarioaren garapenaren kostua, 6.000 eurokoa (BEZik gabe).

IV.8. Udalaren aurrekontuko diru-sarrerak.

2016ko ekitaldiko kapitulu bakoitzarengatik aitortutako eskubideak eta haien eta aurreko ekitaldikoen arteko alderaketa ondoko taula honetan adierazten dira:

|  |  |  |
| --- | --- | --- |
| Diru-sarreren kapituluak | Aitortutako eskubideak | EhunekoaAldea |
| 2015 | 2016 |
| 1. Zuzeneko zergak | 1.941.863 | 1.947.346 | 0 |
| 2. Zeharkako zergak | 186.730 | 358.822 | 92 |
| 3 . Tasak, prezio publikoak eta bestelako diru-sarrerak | 571.305 | 551.239 | -4 |
| 4. Transferentzia arruntak | 2.164.443 | 2.150.393 | -1 |
| 5. Ondare diru-sarrerak | 45.036 | 43.937 | -2 |
| **Diru-sarrera arruntak (1. kapitulutik 5.era)** | **4.909.377** | **5.051.737** | **3** |
| 6. Inbertsio errealen besterentzea | 0 | 0 |  0 |
| 7. Kapital transferentziak | 86.949 | 16.975 | -80 |
| **Kapital bidezko diru-sarrerak (6. eta 7. kapituluak)** | **86.949** | **16.975** | ***-80*** |
| 8. Finantza-aktiboak | 0 | 0 |  0 |
| 9. Finantza-pasiboak | 0 | 0 |  0 |
| **Finantza-eragiketengatiko diru-sarrerak (8. eta 9. kapituluak)** | **0** | **0** |  **0** |
| Diru-sarrerak, guztira | 4.996.326 | 5.068.712 | 1 |

2016ko ekitaldian aitortutako eskubideak 5,07 milioikoak izan dira; horietatik, 5,05 milioi diru-sarrera arruntei dagozkie eta 16.975 euro, berriz, kapital-transferentziei. Diru-sarreren aurrekontua betetzeko maila ehuneko 100ekoa izan da. Aitortutako diru-sarrerak aurrekontuetan jasotakoak baino txikiagoak izan dira kapitulu guztietan —zeharkako zergen eta transferentzien kapituluetan izan ezik—.

2015. urtearen aldean, diru-sarrerek ehuneko bat egin du gora. Igoera horren azalpena da EIOZa dela eta eskubide gehiago aitortu direla, transferentzien bidez lortutako diru-sarrera txikiagoekin konpentsatuak.

2015eko eta 2016ko ekitaldietan, Udalak ez du diru-sarrera garrantzitsurik jaso hirigintza-eragiketengatik, eta ez du zorpetze finantzario berririk itundu.

Diru-sarreren aurrekontuaren partiden lagin baten gainean azterketa egin ondoren —funtsean, tokiko zergak, udal zaintzarengatiko kuotak, eguneko jantokiko diru-sarrerak eta lur-zatien errentamendua— egiaztatu dugu, oro har, egoki izapidetu, justifikatu eta kontabilizatu direla.

1. Zergen bidezko diru-sarrerak

Hurrengo taulan udal zerga bakoitzeko aitortu diren eskubideen konparazioa erakusten dugu:

|  |  |  |
| --- | --- | --- |
| Zergak | Aitortutako eskubideak | EhunekoaAldea |
| 2015 | 2016 |
| Lurraren kontribuzioa | 1.156.160 | 1.156.580 | 0 |
| Ibilgailuak | 391.313 | 395.598 | 1 |
| Lurren balio-gehikuntza | 92.776 | 100.584 | 8 |
| Jarduera ekonomikoen gaineko zerga | 301.614 | 294.584 | -2 |
| EIOZa | 186.730 | 358.822 | 92 |
| Guztira | 2.128.593 | 2.306.168 | 8 |

Gainbalioen gaineko zergen igoeretan alde nabarmenak aurkitzen dira, zeren eta higiezinen transmisioak handitu baitira, eta EIOZa bereziki, obrak egiteko eskarien espediente gehiago egon baitira.

2016an, Udalak honako tasa hauek aplikatu ditu:

|  |  |  |
| --- | --- | --- |
| Zergak | Udala | 2/95 Foru Legea |
| Lurraren kontribuzioa | 0,2288 | 0,10 -0,50 |
| Jarduera ekonomikoen gaineko zerga | 1,4 | 1 - 1,4 |
| EIOZa | 4,6 | 2 - 5 |
| Lurren balioaren igoeraren gaineko zerga |   |   |
| Gaurkotzearen koefizientea | 2,5 eta 3,3 bitarte | 2,1 eta 3,6 bitarte |
| Zerga-tasa | 13 | 8 eta 20 bitarte |

Tasa horiek 2015eko tasen antzekoak dira.

Balorazio ponentziaren azken gaurkotzea 2011ko azaroan egin zen.

2017an ez da lurren balio-gehikuntzaren gaineko zerga kudeatzen ari, haren legezkotasunari buruz dagoen zalantza dela-eta eta haren araupetzean aldaketak egingo direlakoan.

1. Tasak, prezio publikoak eta beste diru-sarrera batzuk

Ondoren 2016ko eta 2015eko tasen, prezioen eta beste diru-sarrera batzuen bitartezko diru-sarreren alderaketa bat erakusten dugu.

|  |  |  |
| --- | --- | --- |
| Tasak, prezio publikoak eta beste diru-sarrera batzuk | Aitortutako eskubideak | EhunekoaAldea |
| 2015 | 2016 |
| Haurtzaindegiko kuotak | 155.658 | 140.499 | -10 |
| Enpresa elektrikoen eta telefonikoen kanona | 100.767 | 96.272 | -4 |
| Aparkalekuetako pasabideak | 65.353 | 65.763 | 1 |
| Gasbideen tasak | 43.630 | 39.329 | -10 |
| Isunak | 29.716 | 27.619 | -7 |
| Eguneko jantokietako diru-sarrerak | 23.002 | 26.602 | 16 |
| Kulturaren sustapena eta zabalkundea | 19.680 | 23.890 | 21 |
| Bide publikoaren okupazioa | 17.402 | 22.560 | 30 |
| Bestelako diru-sarrerak eta itzulketak | 7.414 | 19.643 | 165 |
| Hirigintzaren arloko kudeaketaren sarrerak | 15.197 | 0 | -100 |
| Besterik | 93.486 | 89.062 | -5 |
| 3. kapitulua, guztira | 571.305 | 551.239 | -4 |

Kapituluaren aldaketa, 2015eko ekitaldiaren aldean, nagusiki azaltzen da haurtzaindegiko erabiltzaileen kopuruak behera egin duelako 2016ko laugarren hiruhilekoan, eta 2015ean 15.197 euroko diru-sarrera bat aitortu delako, aurreko urteetako hirigintza-proiektuak eta obretarako proiektuk direla eta.

1. Ondarearen bidezko diru-sarrerak eta herri-lurren aprobetxamendua.

Hurrengo taulan, 2016an kapitulu honetan 2015arekiko izan den bilakaera erakusten dugu:

|  |  |  |
| --- | --- | --- |
| Ondare bidezko diru-sarrerak | Aitortutako eskubideak | Aldearen ehunekoa |
| 2015 | 2016 |
| Lur-zatien banaketa/errentamendua | 30.079 | 30.653 | 2 |
| Udal hilerriko errentamenduak | 12.000 | 10.150 | -15 |
| E.S.C.aren tabernaren alokairua | 2.160 | 2.160 | 0 |
| Herri-lurretan sartzearen kanona | 539 | 764 | 42 |
| Banketxeetako kontuen korrituak | 258 | 209 | -19 |
| 5. kapitulua, guztira | 45.036 | 43.936 | -2 |

Diru-sarrera hauen kontzeptu nagusia herri-lurretako lur-zatien errentamendutik datorrena da; horiek, izan ere, zuzenean esleitu izan zaizkie eskatu dituztenei. Herri-lurretako lur-zatiak arautzen dituen ordenantza 1996koa da, eta ikusten da lur-zati horiek, haien esleipen-hartzaileak eta errentamendu-epeak direla-eta kontrol falta dagoela.

*Gomendatzen dugu diseinatzea eta sistematikoki aplikatzea prozedura batzuk herri-lurretako lur-zatien errentamendua kontrolatu ahal izateko, bai eta haiek arautzen dituen ordenantza berrikustea ere, egungo koiunturari egokitzeko.*

1. Transferentzien bidezko diru-sarrerak

Ondoren 2016an eta 2015ean transferentzien bidez lortutako diru-sarreren alderaketa bat erakusten dugu:

|  |  |  |
| --- | --- | --- |
| Transferentzien bidezko diru-sarrerak | Aitortutako eskubideak | Ehunekoa  |
| 2015 | 2016 | Aldea |
| Toki ogasunetan parte hartzeko funtsa | 1.501.237 | 1.529.760 | 2 |
| Haur eskolak | 311.428 | 313.618 | 1 |
| Funtzionarioen montepioak | 168.923 | 156.859 | -7 |
| Udalbatzako kideen ordainsariak: | 52.768 | 53.771 | 2 |
| Kultura eta arte jarduerak | 19.032 | 26.541 | 39 |
| Gaztediarentzako programa garatzea | 0 | 12.623 | - |
| Beste diru-laguntza batzuk | 12.923 | 11.161 | -14 |
|  *Nafarroako Gobernuarenak, atal honetan, guztira* | *2.066.311* | *2.104.333* | *2* |
| Laneratzea eta gizarteratzea (Nafarroako Enplegu Zerbitzua) | 41.139 | 9.597 | -77 |
| Pilotalekurako lankidetza-hitzarmena (EGA BHIa) | 24.914 | 24.914 | 0 |
| Beste toki entitate batzuk (nabe baten errentamendua) | 4.052 | 4.048 | 0 |
| Aseguru-enpresetatik berreskuratutako ezbeharrak | 28.027 | 7.500 | -73 |
|  *Honaino, guztira - Beste hainbat diru-laguntza* | *98.132* | *46.059* | *-53* |
| 4. kapitulua, transferentzia arruntak, guztira | 2.107.450 | 2.113.930 | -1 |
| Nafarroako Gobernua | 74.766 | 16.975 | -77 |
| Hirigintza-aprobetxamenduak | 12.183 | 0 | 0 |
| 7 kapitulua, kapital-transferentziak, guztira | 32.079 | 11.548 | -80 |

Transferentzia arrunten aldea honako honekin justifikatzen da: a) toki ogasunen funtsari egindako ekarpenaren handitzea eta diru-laguntzak jasotzea gaztedia eta arte eszenikoak eta kultura programa finantzatzeko; b) gizarteratzerako eta laneratzerako laguntzak eta aseguru-enpresetatik berreskuratutako ezbeharren zenbatekoak gutxitzea.

Kapitaleko transferentziak inbertsio errealak bezala gutxitu dira. Gainera, 2016an, 7.618 euroko diru-laguntza bat jaso da, titulartasun publikoko nekazaritza azpiegiturak konpontzeko obrekin lotutakoa, 2015ean gertatutako uholdeen ondorioz egindakoak; ez zegoen aurreikusita haiek jasotzea.

1. Itxitako ekitaldietako diru-sarrerak.

Hurrengo taulan laburpen bat erakusten dugu 2016an egindako kobrantzei eta 2016ko abenduaren 31n itxitako ekitaldietako diru-sarreretatik kobratzeko dauden saldoei buruz:

|  |  |  |  |  |  |  |
| --- | --- | --- | --- | --- | --- | --- |
| Urtea | Hasierako saldoa2016-01-01 | Kobrantzak2016 | Kaudimen gabeziak eta beste baja batzuk | Amaierako saldoa2016-12-31 | Amaierako saldoaren gaineko % | Hasierako saldoaren gaineko kobrantzen % |
| 2015 | 336.466 | 227.795 | -230 | 108.441 | 13 | 68 |
| 2014 | 92.843 | 15.600 | -9 | 77.234 | 10 | 17 |
| 2013 | 108.993 | 7.766 | -53 | 101.174 | 12 | 7 |
| 2012 | 88.367 | 3.651 | -52 | 84.664 | 10 | 4 |
| 2011 | 73.063 | 2.322 | -50 | 70.691 | 9 | 3 |
| 2010 | 59.216 | 1.682 | 0 | 57.534 | 7 | 3 |
| 2009a eta aurrekoak | 325.517 | 8.315 | 0 | 317.202 | 39 | 3 |
| Guztira | 1.084.465 | 267.131 | -394 | 816.940 | 100,00 | 25 |

Hona hemen itxitako ekitaldietatik kobratzeko dauden saldoen xehetasunak, diru-bilketako kontzeptuaren araberakoa:

|  |  |  |
| --- | --- | --- |
| Itxitako ekitaldietako aurrekontuak-Diru-sarrerak | Zenbatekoa | Guzt. gain. % |
| Lurraren kontribuzioa | 198.039 | 24 |
| Jarduera ekonomikoen gaineko zerga | 116.486 | 14 |
| Lurren balio igoeraren gaineko zerga. | 58.103 | 7 |
| Ibilgailuen gaineko zerga | 208.593 | 26 |
| EIOZa | 55.647 | 7 |
| Ur-hornidura | 56.993 | 7 |
| Estolderia. | 15.826 | 2 |
| Bide publikoaren okupazioa | 57.429 | 7 |
| Haurtzaindegiaren kuota | 8.499 | 1 |
| Lur-zatien banaketa | 7.347 | 1 |
| Ibiak: Ibilg. sarrera | 5.997 | 1 |
| Gainerakoa | 27.981 | 3 |
| Guztira 2016-12-31n | 816.940 | 100 |

Gure gomendioak:

* *Aurreko saldoak berrikustea, kobrantza-eskubideak islatzen dituzten aztertze aldera.*
* *Ikerketa- eta ikuskatze-tresnak indartzea, kobratzen kudeaketa errazte aldera.*

IV.9. Musika Eskola

Musika Eskolaren aurrekontuaren betetzearen egoera-orria, 2016ko ekitaldiari buruzkoa, honako taula honetan ageri dena da:

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako kreditua | Aldaketa | Behin betiko kreditua | Aitortutako betebeharrak | Betetakoaren ehunekoa | Ordainketak | Ordainketak (%) | Ordaintzeko dagoena |
| 1. Langile-gastuak | 180.500 | -1.612 | 178.888 | 178.888 | 100 | 175.083 | 98 | 3.805 |
| 2. Ondasun arruntetako eta zerbitzuetako gastuak  | 6.220 | -1.167 | 5.053 | 4.993 | 99 | 4.713 | 94 | 280 |
| 4. Transferentzia arruntak | 250 |   | 250 | 250 | 100 | 250 | 100 | 0 |
| 5. Kontingentzietarako eta ezusteetarako funtsa | 5.000 |   | 5.000 | 0 | 0 | 0 |  | 0 |
| 6. Inbertsio errealak | 3.500 |   | 3.500 | 3.460 | 99 | 2.590 | 75 | 870 |
| 8. Finantza-aktiboak | 0 | 2.779 | 2.779 |   | 0 |  0 |  | 0 |
| Gastuak, guztira | 195.470 | 0 | 195.470 | 187.591 | 96 | 182.636 | 97 | 4.955 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldaketa | Behin betiko aurreikuspena | Aitortutako eskubideak | Betetakoa (%) | Kobrantzak  | Kobrantzak (%)  | Kobratzeko dagoena |
| 3. Tasak, prezioak eta bestelako diru-sarrerak | 75.732 | 0 | 75.732 | 75.696 | 100 | 75.155 | 99 | 541 |
| 4. Transferentzia arruntak | 119.738 | 0 | 119.738 | 111.895 | 93 | 99.668 | 89 | 12.227 |
| Diru-sarrerak, guztira | 195.470 | 0 | 195.470 | 187.591 | 96 | 174.823 | 93 | 12.768 |

Gastuen eta diru-sarreren hasierako aurrekontua 0,19 milioi eurokoa da. Ez da guztizko bolumena handitzen duen aurrekontu aldaketarik egin. Aitortutako betebeharrak eta eskubideak 0,18 milioi eurokoak dira, ehuneko 96ko betetze-mailarekin bi kasuetan.

2015arekin alderatuta, Eskolaren gastuak eta diru-sarrerak ehuneko hiru handitu dira, hurrengo taulan ikusten den bezala.

|  |  |  |
| --- | --- | --- |
| Gastuak kapitulu ekonomikoen arabera | Aitortutako betebeharrak | Ehunekoa  |
| 2015 | 2016 | Aldea |
| 1. Langile-gastuak | 174.926 | 178.888 | 2 |
| 2. Ondasun arruntetako eta zerbitzuetako gastuak | 5.747 | 4.993 | -13 |
| 4. Transferentzia arruntak | 250 | 250 | 0 |
| 6. Inbertsio errealak | 992 | 3.460 | 249 |
| Guztira | 181.916 | 187.591 | 3 |

|  |  |  |
| --- | --- | --- |
| Diru-sarrerak kapitulu ekonomikoen arabera | Aitortutako eskubideak | Ehunekoa  |
| 2015 | 2016 | Aldea |
| 3. Tasak, prezio publikoak eta beste diru-sarrera batzuk | 75.584 | 75.696 | 0 |
| 4. Transferentzia arruntak | 106.332 | 111.895 | 5 |
| Guztira | 181.916 | 187.591 | 3 |

Egin dugun lanetik honako hauek azpimarratu nahi ditugu:

* Gastuaren ehuneko 95 langileei dagokie; 2015eko zenbatekoaren aldean, ehuneko bi handitu da.

Igoera horren arrazoia da 2016an langile gehienak urte horretako irailaren bigarren hamabostaldian kontratatu direla; 2015ean, ordea, kontratuak urriaren 1ean hasi ziren. 2016-17 ikasturtean, kontratu guztiak 12 hilabetekoak dira, 2016ko urriaren 1etik 2017ko irailaren 30era.

Udalaren Musika Eskolaren Patronatua erakunde autonomoaren 2016ko plantilla organikoan 15 lanpostu daude, guztiak ere “aldi baterako lan-kontratudun langileak” araubide juridikoaren pean.

|  |  |
| --- | --- |
| Langileak | Lanpostuen kopurua |
| Zuzendaria/irakaslea | 1 |
| A mailako irakaslea | 9 |
| B mailako irakaslea | 5 |
| Guztira | 15 |

Plantillarekin batera ageri den langileen zerrendaren arabera, lanpostu guztiak hutsik daude eta arduraldi partziala dute, salbu eta zuzendariarena, zeinak arduraldi osoa baitu.

Ez dago jasota langileen espedienterik dagoenik; kasuan kasuko kontratuak baino ez daude.

Normalean kontratuak urtero pertsona berekin egiten dira, eta ordezkapenak egiteko beste norbait kontratatu behar denean, zuzendaria da hautapen horretaz arduratzen dena.

Langileen gastuen aurrekontuko partiden lagin baten gainean azterketa egin ondoren, egiaztatu dugu ezen, oro har, egoki izapidetu, justifikatu eta kontabilizatu direla.

* Diru-sarreretatik, ehuneko 40 erabiltzaileek ordaintzen dituzten tarifetatik datoz eta ehuneko 60, berriz, transferentzietatik; azken horiek udaletik —87.441 euro— eta Nafarroako Gobernutik —24.454 euro— datoz.

Erabiltzaileen kuoten bidezko diru-sarrerak ez du ia aldaketarik izan aurreko ekitaldikoarekin alderatuta. 2016-17 ikasturtean aplikatutako tarifak aurreko ikasturteko tarifen antzekoak dira. Ikasleen kopurua 2016ko ekitaldi horretan txikiagoa bada ere (176 ikasle; lehen 181), inguruabar hori konpentsatu da ikasleek eskatutako zerbitzuetan izandako aldaketekin; esate baterako, musika-tresnekin ordu gehiago egitea, mailaz aldatzea, eta abar.

Erabiltzaileen kuoten bidezko diru-sarrera horien lagin baten gainean egindako azterketan, egiaztatu dugu ezen, oro har, haien izapidetzea, justifikazioa eta kontabilizatzea zuzenak izan direla.

Udalak emandako diru-laguntza Eskolaren gastuak finantzatzeko erabiltzen da, bertako gastuen eta diru-sarreren arteko orekari eustea bideratzen duen zenbatekora arte.

Kobratzeko gelditzen dira Eskolako 2011ko eta aurreko urteetako ikasleen kuotak, 1.833 euro egiten dutenak. Nekez kobratuko direla jotzen da.

Gure gomendioak:

* *Araudiaren egungo testuinguruan, aldi baterako langileen egoera erregularizatzea eta plantillako lanpostu hutsetarako deialdia egitea.*
* *Lan-harremanari eusteko dokumentazio administratibo guztia bilduko duten langile-espedienteak egitea.*
* *Aurreko urreetatik kobratzeko dauden saldoak berrikustea, kobrantza-eskubideak islatzen dituzten aztertze aldera.*

IV.10. Radio San Adrián

Udalak, bere garaian, Radio San Adrián erakunde autonomoa sortu zuen. Gaur egun, ez du aurrekontu-zuzkidurarik, eta ez du inongo jarduerarik egiten.

Irrati emisioak Udalaren lokaletan egiten ditu elkarte pribatu bati; elkarte horri “laga” zitzaion Industria Ministeriorik lortutako lizentzia. Ezin da jo irrati-emisio horiek Udalak ematen duen zerbitzu publiko bat direnik, eta arau indardunaren arabera (abenduaren 21eko 431/1992 Foru Dekretua, udal titulartasuneko emisoreen bidezko frekuentzia modulatuko uhin metrikoen soinuzko irrati-difusioko zerbitzu publikoa eskaintzeko kontzesio administratiboen araubidea zehazten duena), emakidaren ustiatzea Udalaren, erakunde autonomoaren edo udal sozietatearen zuzeneko kudeaketaren bidez egin beharra dago. Hori dela eta, egungo egoera *“legez kanpokoa”* dela jo daiteke. Halaber, Udalak ez du irrati-difusioko jarduera kontrolatzen; hori dela, eta, kasua bada, emakidaren erabilera pribatutik heldutako erantzukizunak izan ditzake.

Gure gomendioak:

* *Erakunde autonomoa desegitea, ez baitu inongo jarduerarik.*
* *Udalak, irrati-difusioko lizentzia baten titularra den aldetik, kasua bada, haren kudeaketa bere gain hartu behar du edo gogoeta egin behar du administrazio-emakida hori baliogabetzeari edo hari uko egiteari buruz.*

Ignacio Cabeza del Salvador auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.

Iruñean, 2017ko abenduaren 14an

Lehendakaria,

Asunción Olaechea Estanga

ERANSKINA. Udalaren 2016ko kontu orokorraren oroitidazkia

1. Lehen, “zorpetze-maila” deitzen zitzaion, eta finantza-zamak diru-sarrera arruntetan egiten duen ehunekoa da. [↑](#footnote-ref-1)
2. Lehen, “zorpetze-muga” esaten zitzaion. [↑](#footnote-ref-2)
3. Lehen, “zor biziak diru-sarrera arruntetan egiten duen ehunekoa” esaten zitzaion. [↑](#footnote-ref-3)